Tezgertirga iɣublan n ddunit akk ur as-ten-tefki ara azal zdat n tayri-is, imi Mastinas ibed ɣer tama-s, tuɣal simmal tettfaz deg leqraya-s, trennu deg tmusni. Ɛeddan kra n wagguren ɣef rwaḥ n Yugurten, Mastinas yewwi-d l Visa yunag ɣer tmurt n Fransa akken ad ikemmel leqraya-s, tilemẓit teḥzen maci d kra acku s kra n win i tḥemmel yunag. Mastinas i ɛuhed-itt mi yeqɛed kan iman-is ad yexdem ttawil i leɛmer-is ad yuɣal ɣur-s. Tezgertirga ɣas akken tefka-as laman tettkel teẓra ihemmel-it acu kan tasa-s tezga tettergigi daxel ur ihenna ara wul-is imi teẓra ad yaf dina yelli-s n ɛemti-s Sylia, acku teẓra taqsiḍt-nsen yakan llan mḥemmalen tiwaculin-nsen akk ẓran, acu kann nettat texdeɛ-it s wayeḍ, ɣer taggara msebran 29